Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 82

3. Üzembe helyezés, a mûködési engedély kiadásának rendje 3.1. Az alagút a Hatóság által kiadott ideiglenes forgalomba helyezési vagy forgalomba helyezési engedély (a továbbiakban: forgalomba helyezési engedély) és mûködési engedély birtokában nyitható meg a forgalom elõtt (üzembe helyezés) a következõ eljárás szerint. 3.2. Az alagútkezelõ a forgalomba helyezési engedély iránti kérelem benyújtása elõtt átadja a 2.4. pontban említett biztonsági dokumentációt a biztonsági tisztnek, aki véleményt nyilvánít az alagút forgalom elõtt történõ megnyitásáról. 3.3. Az alagútkezelõ a forgalomba helyezési engedély iránti kérelem dokumentációjának részeként benyújtja a Hatósághoz a biztonsági dokumentációt, amelyhez csatolja a biztonsági tiszt véleményét. A Hatóság – a 6. § (1) bekezdés e) pontjában meghatározott szakhatóságok, az ellenõrzõ szervezet és szükség esetén egyéb érintett szervek bevonásával – dönt arról, hogy az alagút kielégíti-e a biztonsági minimumkövetelményeket, a forgalom számára megnyitható-e, illetõleg szükséges-e korlátozó feltételek megállapítása. Döntésérõl kézbesítés útján értesíti az eljárás résztvevõit és a segélyszolgálatokat. 2007/19. szám 3.4. Amennyiben bármilyen jelentõs szerkezeti vagy üzemeltetési változás, vagy bármilyen lényegi átalakítás jelentõs mértékben módosítja a biztonsági dokumentáció bármelyik elemét, és az alagút újbóli forgalom elõtti megnyitása válik szükségessé, a Hatóságtól új mûködési engedélyt kell kérni. A kérelemhez mellékelni kell a módosított biztonsági dokumentációt és a biztonsági tiszt véleményét. A Hatóság a 3.3. pont értelemszerû alkalmazásával folytatja le eljárását.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes